رواية سعوديات بعروق ايطاليا -71ابو بدر يضمه : هلا والله يالله تحييه الحمدلله على سلامتك
نواف يبتسم : الله يسلمك بشرنا عنك
ابو بدر يده على كتف نواف : بخير وان تكيفك اخوانك و امك و خواتك و الديرة كلها وشلونها
نواف يبتسم : تصدق اشتقت لها ههههه
ابو بدر يبتسم : لاعاد بتصير معي انت انسى ترجع الرياض خلاص انجز و شد حيلك
بدورتك بس و بعدين بضبطك بالسفارة معي إن شاء الله
نواف : الله يكتب اللي فيه الخير يا عمي والله يقدرني واكون عند حسن ظنك
ابو بدر يناظره : لا إن شاءالله انا متوسم فيك كل خير ههههه يالله يا بطل اول ترتاح و
تأكل و تريح شوي
نواف : يا سرع الاأيام قاعد اتذكر آخر مره جيت هالمطار قبل ست سنوات او اكثر يمكن
ا
بو بدر : يالله قديم اثاريك وانا على بالي جيت مع العيال جووني العالم
نواف : لا ما جيت معهم كان سعود و حجرف اعتقد
ابو بدر : يالله لك الحمد و الشكر اشوى اللي جيت عشان تساعدني و تخفف شوي
نواف ( يالله من اولها بيكرفني بالشغل ) : افا عليك يا عمي اهم شيء راحتك بس ...
و هم بالسيارة .....
ابو بدر يدق : هلا زينة هاه جهزتِ كل شيء ... ايه عافيه عليك يالغالية يالله حنا جايين
بالطريق إن شاءالله
نواف " قلبه بدأ يضرب و بقوة .... كيف بواجهها لابد احترم مشاعرها و احاول ما
احرجها ...."
و ما أن وصلوا لمقر إقامة ابو بدر ...
نواف بدأ بالعد التصاعدي للشعور ..... و يقطع خطواته من غير شعور ..
زينة عرفت انهم وصلت مباشره لبست حجابها الوردي بأبيض بأناقة و حست بحنين فظيع
للوطن ...
ابو بدر فنح الباب : حياك نواف ادخل
نواف لا يزال تائه شعورياً دخل و هو منزل راسه : الله يحييك
زينة استحت و حست بشعور غريب اول مره تواجه احد عيال عمها ...
زينة : مراحب نواف الحمدلله على سلامتك
نواف من دون ما يناظرها بس قلبه يردح سامري ^_^ : الله يسلمك انتِ كيفك ..؟
زينة تبتسم : بخير ياعساك بخير تفضل حياك
نواف مشاعره يحس زمزمتها ادوخت راسه .....
ابو بدر يبتسم : وش فيك نواف وين سوالفك الليي تو او لا تكون مستحي من زينة بس
هههه
نواف رفع راسه و ناظرها ( ياليتني ما شفتها ناوي على قبري ذي شكلها ) : لا وش
دعوة يا عمي بس تعبان اصلا لي فترة ما نمت ... عشان كذا بس امخمخ و انام و تشوف
هذرتي ههه
زينة : إن شاءالله ترتاح هنا
نواف : إن شاءالله .... اكيد برتاح
زينة ابتسمت ( الله يستر بس وش قصده بذالكلمة لا يكون للحين يفكر فيني مستحيل يا
نواف ) ...
بعد ما تعشوا و شربوا الشاهي ...
نواف وقف : يالله الحين استأذن لاني من جد ماعدت بشوف ههههه
ابو بدر : وين اجلس بس تونا ههه
نواف : بكرة إن شاءالله اجيكم
ابو بدر : ههههههههه تجينا ليش من الخبل اللي قال لك اننا بنخليك تطلع
نواف : اوووما ذي هههه تكفى يا عمي ماعليش لاني لي طقوسي الخاصه
ابو بدر : و مين بيردك مارس طقوسك بيديك و رجليك ههههه البيت تطارد به الخيل و انا
عمك
نواف ( ياليل وشلون بصرفه الحين ؟ ) : معليش يا عمي اوعدك بنشب لكم كل وقت بس
عاد سوري اصلا حتى ولد خالتي محمد معه خبر اني بروما و اني بجيه في شقته
ابو بدر جلسه : اقول انثبر بس عيب تقول ذالحكي لعمك تفهم او لا ( رفع صوته )
نواف : افاا ذا وانا اقو لان عمي ابو بدر شبابي و كول يعني منتب مثل اخوانك الدقة ا
لقديمة شوي ههههه
ابو بدر : حلالاه العقال بس
نواف : ههههههههه
زينة : ههههه خلاص نواف وش مطينها معك اجلس هنا صادق ابوي
نواف : ومحمد طيب
زينة تهز كتوفها و هي تبتسم ...
ابو بدر : انا اتفاهم معه ..
نواف : على اساس تعرفه طال عمرك << رهيب نواف و قسم ^_*
ابو بدر : لا ياللي ما تستحي ايه اعرفه وش قالوا لك موظف خرطي هنا لا تنسى اني
بالسفاره يعني أي سعودي هنا نعرفه
نواف يطق جبهته : ايه صح نسيت ههههه طيب ولا يهمك بس شويات بطلع و ارجع
ابو بدر بمسخرة : على اساس انك تدل يعني اخاف نبلش فيك انثبر بس
نواف : يؤ افا ياعمي ترا ميب اول مره اجي ايطاليا و روما بالتحديد صح اني اول مره اشخص بذالمنطقة بس عاد
ابو بدر قاطعه : لا بس ولا عاد يالله اخمد بس و بكرة تروح اللي تبي
نواف يبتسم : ابشر طال عمرك و قبل كل مشوار لازم نستأذن يعني ههههه
ابو بدر : انشد زينة
نواف يبتسم و ناظر زينة : الله يعينك كيف صابرة على ذالقرارت الإستبدادية هههههه اهااا توني استوعبت ليش بدر
فال السبحة بالرياض اثاريه مكتوم هنا
ابو بدر يبتسم : اصلا انت واياه طينة وحده هههههه
نواف : افا عمي ذاك الشبل من هذا الاسد
زينة : هههههههه يالله من زمان ماضحكت كذا
نواف يناظرها و قلبه بدأ يدق : دوم يارب حياتكم ضحك و فرفشة
ابو بدر : نواف ماقلت تو انك تعبان و مالك خلق سوالف ليش تناقض نفسك هاه !!
نواف : ياليل البعارين
ابد بدر : وش قلت
نواف : سلامتك هههههه وين غرفتي بس
ابو بدر : زينة دليه على غرفته
زينة تبتسم : حياك الله
نواف : افا بس حتى منتب مكللف عمرك توريني غرفتي ماهقيتها منك
ابو بدر : اذلف بسرعه قبل اسنعك
نواف : وش فيها قفلت الاخلاق و مسكت تكرنة معك
زينة تبتسم : يالله عشان ترتاح
نواف يناظرها و يبتسم : تدرين اجلسي بتهبد و اول غرفة تجوز بحتكرها
ابو بدر : ليش على كيف امك الدعوة
نواف : والله بكيفك عمي بس انا انقل لك تعليمات عمتي هيا اللي تشكي انك جاحدها من 3 شهور
ابو بدر : أي والله اني مقصر معها الله يعين بس
نواف : وأنا وش دخل اهلي بالسالفه خخخخ
ابو بدر : توكل لغرفتك قبل اكوفنك بذا
نواف : النحشه يا ولد يالله تصبحون على خير
طلع و زينة معه
نواف يحس مشاعره يحاول قد ما يقدر يضبطها ....ألتفت لها و ابتسم
نواف : ماقصرتِ يالغلااا تعبتك معي
زينة تبتسم : افا عليك بس و امانه أي شء تبيه قلي تراك بمكانة بدر و الله
نواف تنح " بمكانة بدر " : الله يسلمك
دخل و قفل الباب و تكأ ظهره على الباب و تنهد بعمق .....و لا تزال صورتها بين عينه و هدبه
زينة اتخذت طريقها و راحت لغرفتها .....
في السعودية
بندر انهك حاله من حالة التفكير التي استغرقتها العديد من باكيتات الزقاير ....
سلطان : بندر للمرة العشر طعش اقولك اتر ك ذا لقرف عنك
بندر : تدري ما اسرف بهالشكل إلا اذا تضايقت
سلطان : ياخي اقرأ قرآن .... ردد اذكارك اعتمر ...اوووما انك تطيح بذالقرف مشكلة من جد صحيح كلنا ندخل بس
عاد الله يتوب علينا مو بهالشكل مثلك
بندر : الله يهدينا يارب
سلطان : وش قصتك وش بلاك متكرن و خامتك ام العبيد و بعدين ياخوك اللي بالشغل مالهم ذنبب وش فيك
تمارس سطوتك عليهم مساكين ترا اتق الله فيهم
بندر بعصبية : ياخي غبي الثور ذا اقوله ارفع البلاغ رقم 123 يروح يرفع 33 من جد رفعة ضغط
سلطان : طيب اصولها انت دارس و فاهم و تعرف كيف تتصرف مع هالحالات ..!
بندر : ياشيخ لا تعقدها سلك بس ترا من جد معصب
سلطان : اقول كل تبن ولا يكثر تراك مطين جوي وبقوة كان ما تدري
بندر : ههههههههه ياحبني لك بس اشغلتك من الظهر وانا مسنتر عندك
سلطان : أي والله اشغلتني من الظهر جالس على قلبي حتى امي صارت تعرفك و تعرف وش قهوتك بعد
بندر تذكر امه : إلا اقولك يا سلطان امك كيفها الحين ...؟
سلطان : بخير ياجعلك بخير
بندر : سلطان بسألك امك يوم حملت من عمي وش جابت بنت او ولد ؟
سلطان : وشذاللحسة خخخخخخ وقسم انك ملحوس وبقوة بعد ...ماتت اصلا قبل تشوفها امي
بندر " ماتت قبل تشوفها " : ماتت وهي باي شهر
سلطان : يارجال وش فيك اقولك ماتت ماتت ماتدري يعني مافي مجال مافيه نسب بيننا ادري انك ميت و تتلزق
فيني باي وسيلة بس ما يمديك خخخخ
بندر يبتسم : ههههههه بن افليك على غفلة
سلطان : يخسى بن افليك قدامي ولا شيء اطق له بأصبع بعد
بندر شرد " يا هقوتي ان فيه شيء.. إحساسي ان فيه شيء ورا ذالسالفه يبي لي جلسة مع عمتي هيا"
سلطان : والقحطاني يناولها للشهلوب خخخخ
بندر : ههههههههههههه وش عندك تخفف دمك
سلطان : ابد طال عمرك شفتك شارد و اشتغلت النذالة معي عاد قلت يا ولد اقطع جسر الوادي اللي عبر منه
بندر : يا كثرك بس هههههههه يالله يا ملحوس اشوفك بالإستراحة إن شاءالله
سلطان : كان الماصل ولد عمك بدر فيه انسى اني اجي
بندر : والله براحة امك عاد بس حبيتا قولك و بدر بيجي
سلطان : اجل انا بسنتر بذا و هه اذا شفت ان ودك تجي و أنو نفسك تشاورك تبي تمرني حياك
بندر : انا منب مرتاح لحد ما ازوجك اخاف عليك من الوحده القاتلة هههه
سلطان : اخو العيال ههههههههه افا كيف اعرس وانت اعزب
بندر : شد حيلك بس و تزوجـ انا جربت حظي مرتين على الخيبة
سلطان : يارجال ولا يهمك و الله لو عندي اخت كان ما تعداك ترفض ما ترفض ماعندنا دلع بنات حنا
بندر : و ليش ما توافق اصلا دايركتلي بتطيح علي مو كفايه اخوها ذابحني هههههههه
سلطان : كش عليك بس راز نفسك عشان هالخشة يعني
بندر : هههههههههههه والله ماجاب لنا البهاذيل إلا ذالخشه
سلطان : أي بهاذي لانت بكبرك بهذله ياخي
بندر : ههههههههه مشكلتك عاد يالله بالاذن
سلطان : حياك الله و حيا الله من زار و خفف
بندر : خخخخخخخ تلمح او ما تلمح ما ينفع معي ذالاسلوب ابد ...اذا ارتحت سنترت و مشكلتك ني ارتخت معك
سلطان : نذكرك اجل بناس عزيزين هههههههه
بندر " تذكرها يالبيه ياعيونها " : هو يمكن مو انت انت يعني بصورة شخصية يمكن احد حولك
سلطان : ولعنة وش اسوي لك مين قصدك يا أنا يامي لا تشككني بامي ههههههههه
بندر : هههههههههههه وش دراك يمكن امك هي اللي حببتني فيك
سلطان : اصلا من قبل ما تشوف امي وانت مطيح علي 24 ساعة
بندر : هههههههههه بس زاد غلاك اكثر
سلطان : ياعمري يامي والله اني احوووبها
بندر : تحوووبها مشكلة رفيقنا غازي المكاوي ماثر علينا بشطحاته خخخخخ
سلطان : ياحليله رايق
بندر يلبس شماغه : يالله يالاذنـ نشوفك على خير ....
-
-
يتبع ,,,,
👇👇👇
اللهم لك الحمد حتى ترضى وإذا رضيت وبعد الرضى ,,, اضف تعليقك